Sepiegids: Kristien steeds vermis in ‘GMR’Marlee van der Merwe as Kristien in ‘Getroud met rugby’. (Skermgreep uit ‘Getroud met rugby’) Met Maroela Media en kykNET se sepiegids kan jy nou weekliks ŉ voorsmakie kry van die gebeure in jou gunstelingsepie. Weekdae om 19:30 op kykNET Maandag 13 Junie Annelize het duidelik ŉ nuwe bewonderaar. Rian moet Uys dringend sien, en Elise is baie bekommerd oor haar ma. Zee begin oor haar plan wonder, terwyl Danny sekerheid het. Dinsdag 14 Junie Conrad besef wat aan die gang is met Annelize. Uys se huismaats laat hom met ŉ kopseer. Dawid begin oor Annelize en Rian wonder. ŉ Amptelike vraag word gevra. Woensdag 15 Junie Steve raak van ŉ nuwe wedywering bewus. Karen probeer Liam oortuig om ŉ aanbod te aanvaar. Tracy waarsku Conrad oor wat sy gesien het, terwyl ŉ skottelgoedwasser die knoop kan deurhak. Donderdag 16 Junie ŉ Klop aan die deur laat Annelize sprakeloos. Conrad vra Dawid uit oor Annelize, terwyl Dawid vir Annelize uitvra oor die mans in haar lewe. Vrydag 17 Junie Tertius vra Liam om hom te kom sien. Liam vra Zee om verskoning. Dawid daag ongeleë op – in die middel van ŉ konfrontasie. Weekdae om 18:30 op kykNET en kykNET&kie Maandag 13 Junie Bridgette probeer om Tim van Zoe af weg te hou, terwyl Justin en Wade hulle sakeooreenkoms finaliseer. Elana kry onverwags ŉ besoeker. Dinsdag 14 Junie Tim deel sy nuus met Chris, wat allesbehalwe ingenome is en dan boonop onwelkome nuus by Lee-Ann kry. Zoe het ŉ moeilike besluit om te neem. Woensdag 15 Junie Tim wend ŉ desperate poging aan om Zoe van plan te laat verander oor hulle toekoms. Retha ontmoet uiteindelik vir Susan, terwyl Justin en Wade voor ŉ uitdaging te staan kom. Donderdag 16 Junie Angie en Wade is senuweeagtig oor die aand se ete by Mrs J. Elana se groot hart bring vir Maggie vreugde en verligting, terwyl Tim desperaat probeer om vir Zoe in die hande te kry. Vrydag 17 Junie Maggie ontdek iets wat haar ontstel, terwyl Nazeem ŉ doring in Zoe en Tim se vlees is. Wade probeer dinge met Angie regmaak, min wetend dat sy ander, groter planne het. Weekdae om 18:00 op kykNET Maandag 13 Junie Amanda voel skuldig oor haar verhouding met Jordan. Schalk vind uit Henk het uit die tronk ontsnap. Ryno en Anastasia besin oor sy ouers se gedrag. Dinsdag 14 Junie Kristien word steeds aangehou. Maryke is bekommerd oor Bibi. Jana se bekommernis oor Schalk en Riana bereik breekpunt. Woensdag 15 Junie Schalk onttrek hom aan die skool. Groot paniek heers omdat Kristien steeds vermis word. Anastasia se swangerskap is in gevaar. Donderdag 16 Junie Jana is omgekrap omdat Schalk weer by die skool betrokke is. Almal is bekommerd oor Anastasia. Amanda en Lienkie kry ŉ ontstellende video. Vrydag 17 Junie Dis die laaste rondte van die Fabulous Vastrap-danskompetisie. Anastasia is raadop met almal wat om haar kloek. Kristien moet veg vir haar lewe. Maandag tot Donderdag om 19:30 op kykNET&kie Maandag 13 Junie Jeffrey ontvang ’n besoeker uit sy verlede. Nicolene rig haar in Arendsvlei in, en Parra het ’n plan om die troue te stop. Dinsdag 14 Junie Skielike veranderinge in Lee-Roy se lewe neem hom op ’n nuwe koers. Die onvermydelike ontmoeting tussen Nicolene en Anton gebeur wanneer hulle dit die minste verwag. Woensdag 15 Junie Beatrice probeer Angel oortuig om die troue af te stel. Anton swyg oor sy en Nicolene se geskiedenis. Lee-Roy se eerste dag terug in Arendsvlei begin rampspoedig. Donderdag 16 Junie Laeticia mislei vir Daniel om ŉ brief te skryf aan Angel. Nicolene en Anton moet albei besin of hulle dalk nog gevoelens vir mekaar het. Priester verras vir Angel met ’n groot trougeskenk.